ระวัง!!หุ้นฟิล์มวิ่งเกินพื้นฐาน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 10 พ.ย. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 10 พ.ย. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 10 พ.ย. 2553
...หุ้นไทยขึ้นมาติดต่อกันหลายวัน เมื่อวันที่ 9 พ.ย. ปรับฐานไม่น่ากังวล ลงมาแรงรับพี่ไทยทำตลาดลงไม่ลึก...ดัชนีปิด 1,047.55 จุด ลดลง 2.24 จุด มูลค่าซื้อขาย 43,333 ล้านบาท...ต่างชาติซื้อ 1 ล้านบาท 
...รอบนี้หุ้นฟิล์มเล่นกันหนัก ทั้งราคาและวอลุมซื้อขายหนุนเก็งกำไร ระดับราคานี้มองว่าแพงก็แพง หลายตัวๆ ขึ้นมาไม่น้อยกว่า 100% ทั้ง เอ.เจ.พลาสท์ (AJ) และ โพลีเพล็กซ์ (PTL) เหมารวมไปถึง ไทยบรรจุภัณฑ์และการพิมพ์ (TPP) ลุยไฟไม่กลัวเกรงเกณฑ์แคชบาลานซ์ 
...ครอบครัว ปตท. (PTT) หลายตัวที่ขึ้นมาเริ่มพักฐาน ยกเว้นไทยออยล์ (TOP) มาช้ากว่าตัวอื่นๆ แรงหนุน กำไรโต 17% 
...ก.ล.ต. ขยับตั้ง “วสันต์ เทียนหอม” เป็นรองเลขาธิการ โยก “จารุพรรณ อินทรรุ่ง” จากผู้อำนวยการสำนักงานเลขาธิการ เป็นผู้อำนวยการฝ่ายกำกับธุรกิจจัดการลงทุน และเพิ่มตำแหน่งผู้ช่วยเลขาธิการ ให้ “ปะราลี สุคนธมาน” 
...บล.กิมเอ็ง (ประเทศไทย) เอาใจนักลงทุน ขายตั๋วบีอี 1 เดือน รอบ 2 ดอกเบี้ย 2.5% ใครมาก่อนได้ก่อน สนใจติดต่อสาขาทั่วประเทศ 
...ผู้ถือหุ้น เอส.พี.ซูซูกิ (SPSU) สนใจขายหุ้นคืนติดต่อ บล.ทรีนีตี้ ตัวแทนรับซื้อ ตั้งแต่วันที่ 10 พ.ย. 2553-17 ม.ค. 2554 ราคารับซื้อ 16.20 บาท